HG07  Кратко описание

HG07 е устройство за контрол и управление на обекти с помощта на GSM модем и използване на SMS-и. Основните приоритети, на които е акцентувано в разработката на устройството са неговата надеждност и гъвкавост.                   Използвания  GSM модем позволява работа в индустриални и автомобилни приложения. Системата за самодиагностика, заложена в софтуера му също       спомага за повишаване на надеждността на неговата работа. Устройството е с отворен дизайн и позволява добавяне на разширителни модули и написване на допълнителен софтуер за решаване на специфични задачи. За такива случаи може да се ползва и управление по CSD или GPRS.

Устройството има следните възможности:

 
1. Възможности на хардуера.
- Контрол на 4 изхода и 4 входа.

- Контрол на 2 напрежения

- Контрол на температурата в кутията на устройството.

- Контрол на температура в една точка с точност +/-1 градус.

- Контрол на отварянето на капака на кутията, в която е монтирана            платката.

- Контрол на наличието или отпадането на напрежението в мрежата.

- Зареждане и контрол на 12V оловен акумулатор до 7 амперчаса.

- Устройството може да се конфигурира да работи без акумулатор, само с мрежово захранване. Вариантите за захранване на устройството са три:

- Захранване от 220V мрежа и буфериране със собствена акумулаторна батерия.

- Захранване от 220V мрежа без буфериране с акумулатор.


- Захранване от акумулаторна батерия на друго устройство. (В този    случай HG-07 не се грижи за заряда на акумулаторната батерия, но има           възможност за контрол на мрежовото напрежение ). 

- Има часовник за реално време и вграден календар.

- Чрез светодиоди (вградени и изнесени на кутията) се индицират            режимите на работа.

- USB интерфейс за програмиране и контрол.

- Възможност за подслушване на помещението чрез микрофон включен към  устройството.

- Възможност за добавяне на разширителни платки, чрез които се           реализират  допълнителни възможности.

- Температурен диапазон - от -10 до +60 градуса.

2. Възможности на софтуера.

Устройството може да се конфигурира и администрира чрез PC програма през USB интерфейса и чрез команди, изпращани чрез SMS съобщения.

Поддържат се 2 резервни копия на всички настройки като съхраняването и

възстановяването може да се прави и дистанционно чрез команда в SMS.

Системата предлага три нива на достъп със съответните им пълномощия.

Това са:
- USER   / Потребител / Потребител с най-нисък приоритет. Има            право да управлява изходите и да получава информация за състоянието            на входове и други параметри на системата.
- SUSER  / Супер Потребител /  Има права да променя и някои от            настройките на системата

- ADMIN  / Администратор /  Има права да променя всички настройки на            системата.

За всяко ниво има съответна парола. Паролите могат да се конфигурират само   при достъп с права ADMIN.

При управление/конфигуриране чрез SMS съобщения /SMS Интерфейс/           правата на достъп се определят от паролата включена в съобщението.

При работа чрез PC софтуера парола се изисква при установяване       връзка на програмата с устройството.

Работата чрез SMS съобщения може да бъде в диалогов режим. Тоест за всяко изпратено към устройството командно съобщение се връща отговор за  коректно изпълнение или за намерена грешка в синтаксиса или изпълнението на команда. За изпращане на съобщения към устройството може да се ползват безплатните SMS сървъри, а отговорите в този случай може да бъдат насочени да се изпращат на зададен телефонен номер.
Устройството има система за самодиагностика. Правят се следните     проверки:

- Проверка целостта на базата данни с настройките на системата.            При частично увреждане автоматично се възстановяват повредените записи           от резервните копия. При невъзможност за възстановяване спира работата на           устройството и съответната грешка се индицира с мигане на светодиода за           грешка.

- Проверка на готовността на GSM модема. Прави се на всяка минута. При проблем модема се рестартира.

- Периодична проверка на програмната памет на процесора. При           проблем се спира работата на устройството.Проверката гарантира коректност- та на работа и изключва възможността за грешки, породени от увреждане на програмната памет в резултат на силни токови удари (мълния и други ).

- Проверка за наличие и изправност на SIM картата.

- Проверка на GSM мрежата. При тази проверка се определя                автоматично към кой оператор е включен GSM модула и нивото на сигнала, приеман от клетката.

- Проверка за наличната сума при ползване на предплатени карти след   всяко изпращане на SMS. Ако сумата падне под един лев се изпраща SMS,   предупреждаващ, че картата следва да се захрани с пари. (Не работи с карти на Глобул).

Устройството може да се конфигурира да изпраща съобщения при настъпване на следните събития:

- Промяна състоянието на вход, като може да бъдат конфигурирани      следните условия:

 

- On към Off (отваряне на контакт)

- Off към On (затваряне на контакт)

· И в двата случая
- Промяна напрежението на входа



- при промяна от 0 към 1



- при промяна от 1 към 0



- при смяна на състоянието

Има и конфигурируем времеви филтър, с който могат да се игнорират     кратковременни промени в състоянието на входовете.

- Отпадане и възстановяване на мрежовото захранване.

           - Дефект на акумулатора. Генерира се от системата за самодиагностика.

           - Пълно разреждане на акумулатора. След изпращането на съобщението            устройството се изключва до възстановяване на мрежовото захранване.

           - Отваряне на капака на кутията, в която е монтирано устройството.

           - Излизане на температурата в кутията на устройството извън             допустимия температурен диапазон.

           - Промяна на конролиран параметър извън зададени граници.

           - Ресет на паролите за достъп.

           - Възникване на грешка при работа на устройството. Генерира се от           системата за самодиагностика.

           - Стартиране на устройството.

Всяко съобщение за събитие съдържа в себе си датата, точен час,   минута и секунда на възникване на събитието.    

На всеки вход може да се присвоява име до 10 символа и има съответст-ваща група от 6 телефонни номера, на които да се изпраща съобщение при    възникване на избрания тип промяна на състоянието.

          Текста на изпращаното съобщение може също да се задава и може да          бъде различен за преминаване към състояния Оn и Оff.
